বিজয়ের ৪৬তম বার্ষিকীতে এসে আসরা দেখি বাংলাদেশের আজ নানা ক্ষেত্রে সাফল্য। বেশিরভাগ সামাজিক ও আর্থিক সূচকে আমরা পাকিস্তানকে অনেক পেছেনে ফেলে এগিয়েছি। কিন্তু বুদ্ধিজীবীরা যে বাঙালি জাতিকে এক মহান স্থানে উত্তরণের লক্ষ্যে জীবন দিয়ে গেছেন, সেখানে আমরা পৌঁছুতে পারছি কি? বুদ্ধিজীবী হত্যার অন্যতম উদ্দেশ্য ছিল মেধা ও মননে যেন এই দেশ পিছিয়ে থাকে। আমার মাঝে মাঝে মনে হয়, রাজাকার, আলবদর আল-শামসদের সেই উদ্দেশ্য সফল হয়েছে। আজ শিক্ষাক্ষেত্রে যে নৈরাজ্য শুরু হয়েছে তা আমাদের কোথায় নিয়ে চলেছে, তা ভাবলে সদুত্তর পাওয়া যায় না। প্রশ্নপত্র ফাঁস, শিক্ষার নিম্নমান, পাঠবইয়ের সাম্প্রদায়িকীকরণের মাধ্যমে আমরা যেন বুদ্ধিজীবী হত্যাকারীদের দর্শনের পথেই হেঁটে চলেছি। ধর্মের নামে হানাহানি, সঙ্ঘাতকে প্রায় নিয়মিত করে ফেলেছি পাকিস্তানিদের মতো।